**За първи път,** на 21 септември 2012 г. и дните около тази дата, **72 програми за европейско териториално сътрудничество и добросъседство** организираха **Ден на европейското сътрудничество**. Под мотото *“Общите граници ни правят по-близки”*, **в 36 страни** се проведоха общо **281 събития,** в които взеха участие повече от **200 000 души**. Цялостната кампания беше координирана от програмата ИНТЕРАКТ (INTERACT) със съдействието на Европейската комисия (ГД „Регионална и урбанистична политика“), Европейския парламент и Комитета на регионите.

**Целта на кампанията** беше да представи на широката общественост достиженията на европейското сътрудничество. Събитията, организирани по места, показаха по какъв начин проектите, свързани с трансграничното, транснационалното и междурегионалното сътрудничество, стопяват преградите и различията, като същевременно увеличават културното разбирателство и ефикасността във взаимодействията между европейските региони. Всички тези инициативи, финансирани от Европейския съюз, помогнаха да се подобри живота на хората в многобройните гранични райони на Европа и извън тях.

**Кампанията стартира** с информационно събитие в Европейския парламент. Други забележителни моменти в кампанията от 2012 година бяха: плувния маратон между Гърция и Албания; класическия концерт, изнесен в пещера на територията на трансграничния регион между Унгария и Словакия; автобусна обиколка на проекти, организирана за журналисти в Латвия; куклен театър във Валенсия; трансграничен футболен мач между Финландия и Русия; изложение на проекти във Виена, на което присъства и Комисарят по Регионалната политика Йоханес Хан (Johannes Hahn); художествени „графити“ между Франция и Испания; “състезание“ между литовски кон, белоруски трактор, полски автомобил “Maluch”, латвийска линейка и руски автомобил “Volga”.

**Кампанията беше широко отразена** в медиите с видео-материал на осем езика, показан по различни национални телевизии и гледан повече от 10 000 пъти в интернет. В кампанията бяха ангажирани хиляди хора, които бяха поканени чрез Facebook and Twitter да участват в местните инициативи.

***“Много съм щастлива, че постиженията в сътрудничеството между европейските региони бяха тържествено отбелязани с Деня на европейското сътрудничество.”***

**Мари-Терез Санчез-Шмидт, член на Европейския парламент**

**(MEP Marie-Thérèse Sanchez-Schmid)**

**Ден на европейското сътрудничество - 2013**

След големия успех от миналата година, ИНТЕРАКТ реши отново да стартира кампания по тържественото отбелязване на Деня на Европейското сътрудничество, който да се празнува на 21 септември и близките до тази дата седмици. Всички програми за Европейско териториално сътрудничество и свързаните с тях лица са поканени да подкрепят кампанията, като:

* Организират местно събитие, посветено на постиженията и резултатите от сътрудничеството в Европа,
* Станат партньор в провеждането на местно събитие, което ще се организира от някоя от програмите, изпълнявани в региона,
* Разпространяват информация за събитията чрез своя уебсайт, социалните медии или други средства за информация,
* Вземат участие в кампанията чрез предстоящото да излезе приложение за мобилни устройства, посветено на Деня на европейското сътрудничество,
* Присъстват на едно от събитията в своя регион. Информация за тези събития ще бъде публикувана след м. юни на уебсайта на кампанията: [www.ecday.eu](http://www.ecday.eu)

facebook.com/cooperationday | twitter.com/cooperationday | youtube.com/cooperationday

Ако имате препоръки или въпроси, моля свържете се с Дороти Фишер от ИНТЕРАКТ - Валенсия: Dorothee Fischer, INTERACT Point Valencia: dorothee.fischer@interact-eu.net, Tel.: +34 961 922 616, Mobile: +34 639736028